വിരലുകള് സുന്ദരമാക്കാം ഇങ്ങനെ പരീക്ഷിച്ചു നോക്കൂ.ഫലം ഉണ്ട്! മുഖം വളരെ സുന്ദരമായിരിക്കാന് ബ്യൂട്ടിപാര്ലറുകളില് പോവുകയും പല പരീക്ഷണങ്ങള് നടത്തുകയും ചെയ്യുന്നവരാണ് പലരും. പക്ഷെ കൈകളും കാലുകളും ഇതുപോലെ ഭംഗിയായി സൂക്ഷിക്കാന് പലരും ശ്രമിക്കാറുമില്ല ശ്രദ്ധിക്കാറുമില്ല. പാദങ്ങള്, കൈ വിരലുകള് എന്നിവ നിങ്ങളുടെ സൗന്ദര്യത്തിന്റെ മാത്രമല്ല, വ്യക്തിത്വത്തിന്റെ വരെ പ്രതിഫലനമാണ്. അവ ശുചിയായി ഇരിക്കുന്നത് നിങ്ങളെ മൊത്തത്തില് അഴകുള്ളവരാക്കുന്നു. വിരലുകള് ഭംഗിയായി സൂക്ഷിക്കാന് ആദ്യം ചെയ്യേണ്ടത് അവ വൃത്തിയായി സൂക്ഷിക്കുക എന്നതാണ്. സുന്ദരമായ വിരലുകള്ക്ക് പരീക്ഷിക്കാം രാത്രി കിടക്കുന്നതിന് മുന്പ് ഗ്ലിസറിനും റോസ് വാട്ടറും ചേര്ത്ത മിശ്രിതം കയ്യില് നന്നായി തേച്ച് പിടിപ്പിക്കുക. പതിവായി ഇത് ചെയ്യുന്നത് വിരലുകള് മൃദുവും ഭംഗിയുള്ളതുമാകാന് സഹായിക്കും. ചെറുചൂടുവെള്ളത്തില് ഉപ്പും നാരങ്ങാനീരും കലര്ത്തി അതില് കൈകള് മുക്കിവയ്ക്കുക. ഇത് കൈകളിലെ അഴുക്ക്, കറുത്തപാടുകള് എന്നിവയെ അകറ്റാനും വരണ്ട ചര്മ്മം മാറാനും വളരെ സഹായകരമാകും. ഒരു മുട്ടയുടെ വെള്ളയിലേയ്ക്ക് ഗ്ലിസറിന് ചേര്ക്കുക. ഇതില് ഗ്ലിസറിന് എടുത്ത അതേ അളവില് തേനും കൂട്ടി ചേര്ക്കാം. ശേഷം ഈ മിശ്രിതം കൈകളില് പുരട്ടുകയും ചെയ്യാം. വാഴപ്പഴം മിക്സിയിലടിച്ച് കൈയില് പുരട്ടാം. പതിനഞ്ചു മിനിറ്റുകഴിഞ്ഞ് കഴുകിക്കളയാം. ഇത് പതിവായി ചെയ്താല് കൈകളുടെ വരള്ച്ച മാറിക്കിട്ടുകയും ചെയ്യും.The post വിരലുകള് സുന്ദരമാക്കാം ഇങ്ങനെ പരീക്ഷിച്ചു നോക്കൂ.ഫലം ഉണ്ട്! first appeared on MalayalamExpressOnline.